Diari Oficial de la Generalitat Valenciana


Sumari del DOGV 7287, del 03-06-2014 (2014/4887)

Notificació de la sentència dictada en el juí verbal número 1358/2013.
----------------------------------------------------------------------

### Dades del document

Número de DOGV
:   7287

Data del DOGV
:   03-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4887


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el juí verbal número 1358/2013. [2014/4887]  
En el procediment verbal 1358/2013, seguit a instàncies de Vicente Magdalena Rius i María Pilar Magdalena Rius contra Norkamal Kaddur Kaddur i María Arizmendi Marcelo, s'ha dictat la sentència que, literalment, és com seguix:  
  
«Sentència número 30/2014  
València, 7 de març de 2014  
Miguel Ángel Casañ Llopis, magistrat del Jutjat de Primera Instància número 12 d'esta ciutat, he vist estes actuacions de procediment verbal de desnonament per falta de pagament, registrades amb el número 1358/2013, sobre reclamació d'una quantitat, promogudes per Vicente Magdalena Rius i M.ª Pilar Magdalena Rius, representat pel procurador Francisco Javier Barber París i defés pel lletrat Manuel Alcover San Pedro, contra Norkamal Kaddur Kaddur, representat per la procuradora Eva M.ª Leonor Rovira i defés pel lletrat David Mestre Ortiz, i contra María Arizmendi Marcelo.  
  
Dispositiva  
Declare resolt el contracte d'arrendament a què es contrau esta demanda i, en conseqüència, que hi pertoca el desnonament sol·licitat per [...], i condemne el demandat a desallotjar i deixar a la lliure disposició de la part actora la vivenda objecte d'actuacions, així com al pagament de les costes causades, i faig saber a les parts que l'execució es portarà a efecte de conformitat a la nova redacció de l'article 440.3 de la Llei d'Enjudiciament Civil.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en este jutjat en el termini de 20 dies, on s'hauran d'exposar les al·legacions en què es base la impugnació, a més de citar la resolució objecte d'apel·lació i els pronunciaments que s'impugnen (art. 458 de la Llei 37/2011, de 10 d'octubre, de Mesures d'Agilització Processal), i amb l'acreditació prèvia d'haver consignat 50 euros en el compte de depòsits i consignació del jutjat, i haurà d'indicar-se el concepte de ?recurs- seguit del codi ?02 apel·lació?; s'indicaran estos conceptes després dels 16 dígits del compte expedient (separats per un espai), en el cas de realitzar-se per mitjà de transferència bancària. S'han de realitzar tants ingressos diferenciats com resolucions siguen objecte de recurs (DA 15a LO 1/2009, 3 de novembre).  
Esta és la meua sentència, que pronuncie, mane i firme.»  
  
I atés que el demandat, María Arizmendi Marcelo, es troba en parador desconegut, s'expedeix este edicte per a la publicació en el Diari Oficial de la Comunitat Valenciana, a fi que li valga de notificació de forma deguda.  
  
València, 7 de març de 2014.- La secretària judicial: Mónica Rubio Solanes.